jkorsvik/nowiki_second_scrape_merged huggingface dataset:
Drep for loven

Drep for loven er en norsk roman, utgitt som bok nummer 22 i den 83 bind store serien om western-helten og US-marshalen Morgan Kane. Boka ble lansert i 1968, skrevet av forfatteren Kjell Hallbing under pseudonymet Louis Masterson, utgitt på forlaget Bladkompaniet.
Boka kom ut i forlagets pocketserie Stjernebøkene, som Stjerne-bok nr. 371 og kostet tre kroner og femti øre. Boka var imidlertid ikke helt ny da den ble lansert i Kane-serien. Drep for loven var en bearbeidet versjon av en av de første Kane-bøkene Hallbing hadde forfattet, og i 1965 hadde fått utgitt på Romanforlaget under samme tittel.Morgan Kane er rundt 40 år gammel i boka. Handlingen er hentet fra den tidligere bok-versjonen der Kane hadde vært Texas ranger. Nå er han U.S. Marshal. Oppdraget er å bekjempe en kynisk bande som driver premiejakt på ettersøkte forbrytere. Kane går undercover som «Marlow» og infiltrerer banden. Så dukker selvsagt det juridiske og prinsippielle spørsmålet opp - hvor langt kan en undercover lovens mann gå? Kan han selv drepe forbrytere banden jager? Kanes løsning: «- Det er fan så klart. Jeg dreper for loven.» Han blir, likevel, avslørt. Ergo opplever vi nesten slutten på både Kane og bokserien i Drep for loven. 


== Mottagelsen av boka ==
Drep for loven kom ut før Kane-serien var blitt den store salgsuksessen, da bøkene fortsatt ble utgitt i nokså normale pocket-opplag på 12-16000. Men da serien for alvor slo an et par år senere måtte Drep for loven trykkes på nytt og på nytt... Mens den fortsatt ble utgitt i Bladkompaniets opprinnelige pocket-serie kom boka i minst fire opplag. I tillegg ble den solgt i hardcover-versjon da Bladkompaniet i årene 1972-1974 lanserte serien i innbundet utgave, med to bøker i hvert bind.Og suksessen var ikke begrenset til Norge. Etter hvert kom Drep for loven på flere språk: I Sverige ble den gitt ut i 1972 på B. Wahlströms Bokförlag under tittelen Duellen i Dodge City, i England i 1973 på Corgi Books som Killing for the law, i 1974 i Danmark på Winther som Dræp for loven og i 1975 i Finland på Otava som Venäläinen ruletti.


== Senere utgivelser ==
Da Bladkompaniet i 1991 ga ut serien på nytt valgte de å publisere bøkene i kronologisk rekkefølge, der man begynte med Kanes fødsel og sluttet med Den siste jakten. Nå havnet Drep for loven i et dobbeltbind, i bok nr 19, sammen med Bøddelen fra Guerrero. Da Bladkompaniet/Schibstedforlagene i årene 2002–2008 gjenutga bøkene i dobbet-pocket kom Drep for loven i 2005 som bok 36 i bind 35–36. 
Etter at Aller forlag i 2008 tok over rettighetene kom bøkene fra 2009 enkeltvis, fortsatt i kronologisk rekkefølge, men med noen justeringer. Den kom i 2010 som bok nr. 17, en utgivelse som året etter ble lansert som lydbok av Norsk lyd- og blindeskriftbibliotek, innlest av Jan Olav Simonsen.Plasseringen som bok 17 er også beholdt i senere utgivelser, som i Cappelen Damms lydbokversjon fra 2019, lest inn av Torgeir Reiten.


== Referanser ==


== Kilder ==
Atle Nielsen, Kjell Jørgen Holbye m. fl.: Den store boka om Morgan Kane, Aller forlag 2014, side 132–133.
British Science Association

British Science Association (forkortet BSA) er en forening som ble startet i 1831 for å styrke  britisk naturvitenskap. Frem til 2009 var den kjent som British Association for the Advancement of Science. Virksomheten består i å skape kontakt mellom forskjellige faglige miljø samt å utbre kunnskap til befolkningen generelt. Foreningen arrangerer møter, konferanser og støtter samarbeidsprosjekt mellom ulike forskningsgrupper og personer. Med årene har foreningen fått en bredere profil enn ren naturvitenskap.


== Historisk utvikling ==
Begynnelsen av 1800-tallet var på mange måter storhetstiden til det britiske imperiet. Selv om det representerte verdens største militærmakt, mente noen at dette hadde gått på bekostning av vitenskapelig ledelse i Europa og teknologisk utvikling i eget land. Til denne kritiske kretsen hørte astronomen John Herschel og matematikeren Charles Babbage. Han hadde tidligere vært tilstede ved et møte i det tyske selskapet Gesellschaft Deutscher Naturforscher und Ärzte i Berlin og sett hvilken anerkjennelse tysk vitenskap hadde der i landet. Lignende synspunkt kom fra den skotske fysiker David Brewster som mente at  det eksisterende Royal Society i England var blitt for elitistisk.I 1831 møttes omtrent 300 «gentlemen» i York som både var et geografisk midtpunkt i kongeriket og allerede hadde et filosofisk selskap, og grunnla British Association for the Advancement of Science. Foreningens statutter ble utarbeidet under ledelse av presten William Vernon Harcourt som var sønn av erkebiskopen i York og hadde personlig interesser i naturvitenskap. Hovedinteressen for selskapet skulle være rettet mot fysikk, kjemi og geologi. I de følgende årene ble nye interessefelt som geografi og antropologi inkludert.Etter modell av det grunnleggende møtet i York ble det hvert år arrangert et stort medlemsmøte hvor alle hadde fri adgang. Ledende vitenskapsfolk ble her invitert for å gi oversikt over viktige fremskritt og nye erkjennelser. Foreningen fikk mye omtale etter et slikt møte i 1860 hvor Thomas Huxley og Samuel Wilberforce  diskuterte evolusjonsteorien til Darwin som var publisert året før i hans verk Artenes Opprinnelse. Disse årsmøtene ble med tiden stadig større i omfang og har i dag utviklet seg til en Science Festival som foreningen arrangerer hvert år.På denne tiden midten av 1800-tallet ble de første telegraflinjer etablert mellom forskjellige land og kontinent. I denne forbindelse ble det nødvendig å utarbeide nye standarder for elektrisk strøm (ampere), spenning (volt) og motstand (ohm). Her spilte foreningen en viktig rolle og spesielt William Thomson, den senere Lord Kelvin. Dette arbeidet ble i stor grad fullført i 1873 med etableringen av CGS-systemet som et nytt og moderne enhetssystem. I våre dager er det blitt erstattet av det internasjonale SI-systemet.


== Referanser ==


== Eksterne lenker ==
British Science Association, hjemmeside
Lin Prøitz

Lin Prøitz (født 1971) er en norsk kjønnsforsker, medieviter og fotograf. Hun er professor i digitale medier og kommunikasjon ved Institutt for informasjonsteknologi og kommunikasjon ved Høgskolen i Østfold.
Hun er opprinnelig utdannet fotograf, studerte siden medievitenskap og tok ph.d. i medievitenskap ved Universitetet i Oslo i 2007, med avhandlingen The Mobile Phone Turn. Hennes doktorgrad var den første i Norge på tekst- og bildemeldinger. Hun har arbeidet som forsker i Telenor Research & Innovation (R&I) (2007–2008), som postdoktor ved Senter for tverrfaglig kjønnsforskning (UiO), som forsker ved Norsk barnebokinstitutt (2012–2013), som forsker i Forskerkollektivet som hun etablerte sammen med flere samarbeidspartnere, som forsker ved Vestlandsforsking, som postdoktor (Marie Curie-stipendiat) ved University of Sheffield og som forsker ved Psykologisk institutt ved UiO.
Hennes forskningsområder omfatter feministisk medieforskning, visuell kommunikasjon og hvordan affekt og intimitet kommer til uttrykk i media, kultur- og arbeidslivet.


== Bøker ==
Prøitz, Lin (2016). Self-Image: From self-portrait to #selfie. Universitetsforlaget. ISBN 9788215026428
Lüders, Marika; Prøitz, Lin & Rasmussen, Terje (2007). Personlige medier: Livet mellom skjermene. Gyldendal Akademisk. ISBN 978-82-05-37195-8


== Referanser ==
Britta Ernst

Britta Ernst født 1961 er en tysk samfunnsøkonom og politiker (SPD). Hun var fra 1997 til 2011 medlem av Hamburgs parlament og fra 2014 til 2017 minister for skole og yrkesutdanning i Schleswig-Holstein. Hun har fra 2017 vært minister i Brandenburg for utdannelse, ungdom og sport.  Ernst er gift med Olaf Scholz.


== Referanser ==
Gastroparese

Gastroparese, også kalt forsinket gastrisk tømming, er en funksjonell forstyrrelse der musklene i magesekken er svekket eller ikke fungerer i det hele tatt. Kvalme og oppkast er de vanligste symptomene, men magesmerter, tidlig metthetsfølelse, oppfylthet etter måltider og oppblåst mage er også vanlig. Andre symptom er blant annet sure oppstøt, forstoppelse og diaré.Gastroparese oppstår somatisk hyppigst på grunn av diabetes mellitus, men kan også være iatrogent påført på grunn av operasjoner eller medikamenter. Ved for eksempel uoppdaget Cøliaki, kan pasienten bli antatt å ha gastroparese før det er gjort tilstrekkelige undersøkelser.


== Referanser ==


== Eksterne lenker ==
(en) Gastroparesis – kategori av bilder, video eller lyd på Commons
Jacques Louis Marie Joseph Fihey

Jacques Louis Marie Joseph Fihey (født 1. oktober 1931 i Narbonne i Frankrike, død 12. mars 2017 i Nantes) var en fransk katolsk geistlig og biskop av Coutances.


== Liv og virke ==


=== Prest ===
Jacques Fihey ble presteviet 29. juni 1955 for bispedømmet Nantes.


=== Hjelpebiskop i Marseille ===
Pave Paul VI utnevnte ham den 31. mai 1977 til hjelpebiskop i Marseille og titulærbiskop av Remesiana. Biskopen av Nevers, Michel-Louis Vial, bispeviet ham den 10. juli dsme år;medkonsekranter var Roger Etchegaray, erkebiskop av Marseille, og Joseph-Marie-Henri Rabine, biskop av Cahors.


=== Militærbiskop ===
Pave Johannes Paul II utnevnte ha, den 12. februar 1983 militærvikar av Frankrike. Med elevasjonen av militærvikariatet til militærordinariat ble han den 21. juli 1986 utnevnt til militærbiskop. 


=== Biskop av Coutances ===
Den 22. spril 1989 ble han utnevnt til biskop av Coutances. Den  2. oktober 2006 innvilget pave Benedikt XVI hans aldersbetingede avskjedssøknad.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Biskop Eugène-Charles-Joseph de Mazenod (1782-1861) *1832
Kardinal Joseph Hippolyte Guibert (1802-1886) *1842
Kardinal François-Marie-Benjamin Richard de la Vergne (1819-1908) *1872
Biskop Marie-Prosper-Adolphe de Bonfils (1841-1912) *1898
Kardinal Louis-Ernest Dubois (1856-1929) *1901
Kardinal Pierre-Marie Gerlier (1880-1965) *1929
Biskop Michel-Louis Vial (1906-1995) *1961
Biskop Jacques Louis Marie Joseph Fihey (1931-2017) *1977


== Referanser ==
Patrick Warburton

Patrick Warburton (født 14. november 1964) er en amerikansk skuespiller. 
Han har spilt roller som Kronk i Et kongerike for en lama, Joe Swanson i Familien Griffin, David Puddy i Seinfeld og Lemony Snicket i Netflix-serien Den onde greven.


== Liv og oppvekst ==
Patrick Warburton ble født den 14. november 1964 i Paterson i New Jersey. Han er sønn av den ortopediske kirurgen John Charles Warburton Jr. og Barbara Jeanne Cratz (en skuespiller kreditert som Barbara Lord). Han og hans tre søstre, Mary, Lara og Megan, vokste opp i en «svært religiøs» og «konservativ» katolsk familie i Huntington Beach i California, hvor han gikk på Saints Simon and Jude Catholic School. Han gikk senere på Servite High School (i Anaheim), og ble deretter overført til Newport Harbor High School i Newport Beach. Warburton studerte marinbiologi ved Orange Coast College i Costa Mesa, men droppet ut for å fokusere på skuespill og modellarbeid.


== Referanser ==


== Eksterne lenker ==
(en) Patrick Warburton – kategori av bilder, video eller lyd på Commons 
(en) Patrick Warburton på Internet Movie Database 
(sv) Patrick Warburton i Svensk Filmdatabas 
(da) Patrick Warburton på Filmdatabasen 
(da) Patrick Warburton på Scope 
(fr) Patrick Warburton på Allociné 
(en) Patrick Warburton på AllMovie 
(en) Patrick Warburton hos The Movie Database 
(en) Patrick Warburton hos Behind The Voice Actors
Helen of Four Gates

Helen of Four Gates er en britisk stumfilm fra 1920, regissert av Cecil Hepworth.


== Handling ==
En sprø mann adopterer datteren til den døde kvinnen som tidligere hadde avvist ham, og forsøker å tvinge henne til å gifte seg med en kjeltring.


== Skuespillere ==
Alma Taylor som Helen
James Carew som Abel Manson
Gerald Ames som Hinson
George Dewhurst som Martin Scott
Gwynne Herbert som Mrs. Tripp
John MacAndrews som Fielding Day


== Referanser ==


== Eksterne lenker ==
(en) Helen of Four Gates på Internet Movie Database
Heliotrope

Heliotrope er en amerikansk stumfilm fra 1920 regissert av George D. Baker.


== Skuespillere ==
Wilfred Lytell som Jimmie Andrews
Ben Hendricks sr. som Sol Goldman
Julia Swayne Gordon som Josephine Hasdock
Betty Hilburn som Mabel Andrews
Diana Allen som Alice Hasdock
Frederick Burton som Heliotrope Harry Hasdock
Clayton White som George Andrews
William B. Mack som «Spike» Foley
William H. Tooker som guvernør Mercer
Thomas Findley som Warden Michael Pyne


== Referanser ==


== Eksterne lenker ==
(en) Heliotrope på Internet Movie Database 
(en) Heliotrope på AllMovie
The Hell Ship

The Hell Ship er en amerikansk stumfilm fra 1920, regissert av Scott R. Dunlap.


== Handling ==
Humphrey er kaptein på skipet Glory Ann, men blir drept under et mytteri. Datteren hans Paula, med en pistol, holder deretter mytteristene i sjakk. Ikke lenge etterpå henter skipet John Hadlock, en skadet overlevende etter et forlis.
Paula pleier ham tilbake til helse, og blir etter hvert forelsket i ham. John, som kommer seg, hjelper henne med å kontrollere resten av mannskapet. Skipet stopper ved San Francisco for å plukke opp Glory, søsteren til Paula. Men etter at skipet har satt seil igjen, gjør mannskapet imidlertid mytteri igjen. Det oppstår komplikasjoner.


== Skuespillere ==
Madlaine Traverse som Paula Humphrey
Alan Roscoe som John Hadlock
Betty Bouton som  Glory
Dick La Reno som 'Satan' Humphrey - deres far
Jack Curtis som Jaeger
Fred Bond som Thorpe
William Ryno som Brabo


== Referanser ==


== Eksterne lenker ==
(en) The Hell Ship på Internet Movie Database
Her Beloved Villain

Her Beloved Villain er en amerikansk stumfilm fra 1920, regissert av Sam Wood.


== Handling ==
Når Louis Martinot, en aristokratisk ung fransk advokat, blir kalt bort på forretningsreise, ber han kameraten Paul Blythe om å undersøke bakgrunnen til Susanne Bergomat. Hvis hun er en passende kvinne, ønsker Louis å gifte seg med henne. Blythe, etter å ha sett Susanne, blir så forelsket at han frir til henne selv. Han lyver for Martinot at moren hennes er en kabaret-sangerinne, og at faren hennes er en fyllik - en egenskap som Susanne skal ha arvet. Med slik informasjon mister Martinot snart interessen, og Blythe gifter seg med Susanne. Han tar snart med seg henne til å bo i en annen by.
Men ett år senere befinner Blythe seg i en knipe, når Martinot kommer på besøk. Blythe forsøker å skjule sin kone for vennen sin, og sørger for at Dr. Poulard - en eldre forretningspartner - tar Susanne med på besøk til foreldrene hennes. Etter en rekke komiske uhell møtes Martinot og Susanne i Nice. Etter å ha oppdaget innholdet i Blythes rapport, bestemmer Susanne seg for å lære ektemannen sin en lekse.


== Skuespillere ==
Wanda Hawley som Suzanne Bergamot
Ramsey Wallace som Paul Blythe
Templar Powell som Louis Martinot
Tully Marshall som Dr. Joseph Poulard
Lillian Leighton som Madame Poulard
Gertrude Claire som Suzannes tante
Robert Bolder som Bergomat
Margaret McWade som Madame Bergomat
Harrison Ford som Martinot
Irma Coonly som Rose
Jay Peters som Casimer


== Referanser ==


== Eksterne lenker ==
(en) Her Beloved Villain på Internet Movie Database
Her Bridal Nightmare

Her Bridal Nightmare er en amerikansk stumfilm fra 1920 regissert av Al Christie.


== Skuespillere ==
Eddie Barry
Gino Corrado
Helen Darling
Colleen Moore som Mary
Earle Rodney som Jack


== Referanser ==


== Eksterne lenker ==
(en) Her Bridal Nightmare på Internet Movie Database
Her Elephant Man

Her Elephant Man er en amerikansk stumfilm fra 1920, regissert av Scott R. Dunlap.


== Handling ==
Etter å ha oppdaget at bruden hans har giftet seg med ham kun for å få tilgang til pengene hans, reiser Philip Dorset til Afrika i håp om å legge fortiden bak seg. I jungelen slår han seg sammen med en gruppe amerikaneren på elefant-jakt. Ekspedisjonene deres tar dem til en landsby full av innfødte hvor de oppdager Joan, en foreldreløs hvit jente hvis misjonær-far nylig har dødd. De velger å ta henne med seg hjem til Amerika, sammen med dem.
Årene går, og Joans kjærlighet til Dorset blir stadig dypere. Men Dorset husker fremdeles sin ulykkelige opplevelse med sin kone, og forsøker å få Joan mindre interessert i ham.


== Skuespillere ==
Shirley Mason som Joan
Alan Roscoe som Philip Dorset
Henry Hebert som Blake
Ardita Mellinina som bruden
Harry Todd som Jerimy
Dorothy Lee som Trixie


== Referanser ==


== Eksterne lenker ==
(en) Her Elephant Man på Internet Movie Database
Her First Elopement

Her First Elopement er en amerikansk stumfilm fra 1920, regissert av Sam Wood.


== Handling ==
Christina Elliott er bekymret for sin fetter Gerald Elliott, som har blitt desperat forelsket i Lotta St. Regis - en danserinne med et helle rtvilsomt rykte. Deres velstående familie truer med å gjøre Gerald arveløs hvis han velger å fortsette sitt forhold med Lotta.
I mellomtiden ankommer Adrian Maitland for å overtale Lotta til å la sin yngre bror Ted være i fred. Men Christina og Adrian blir straks interesserte i hverandre, og ønsker å gifte seg med hverandre.


== Skuespillere ==
Wanda Hawley som Christina Elliott
Jerome Patrick som Adrian Maitland
Nell Craig som Lotta St. Regis
Lucien Littlefield som Ted Maitland
Jay Eaton som Gerald Elliott
Helen Dunbar som Letitia Varden
Herbert Standing som John Varden
Edwin Stevens som Mr. Maitland Sr.
Margaret Morris som Bettie Carlisle
Ann Hastings som Trixie
John McKinnon som Hardy


== Referanser ==


== Eksterne lenker ==
(en) Her First Elopement på Internet Movie Database
Her Five-Foot Highness

Her Five-Foot Highness er en amerikansk stumfilm fra 1920, regissert av Harry L. Franklin.


== Handling ==
Ranch-eier Ellen fra Texas arver boet etter sin for lengst forvunnede onkel, hertugen av Wilshire. Men hennes skruppelløse advokat, Wesley Saunders, har planlagt å ta kontroll over ranchen hennes. Saunders konfiskerer Ellens identifikasjonspapirer og reiser til England, akkompagnert av en ung kvinne som utgir seg for å være Ellen. Når Ellen dukker opp på eiendommen, blir hennes britiske slektninger forferdet over hennes røffe oppførsel.
Etter den påfølgende ankomsten til Saunders og hans protesjé, blir Ellen behandlet som en bedrager - og blir strandet i England. Ellen blir deretter tvunget til å selge Saunders en opsjon på ranchen sin, i retur for en billett tilbake til Texas. Lady Harriet og Sir Gerald, to av hennes engelske slektninger, oppdager Saunders forræderi og følger etter Ellen tilbake til Texas for å hjelpe henne med å avsløre Saunders svindel.


== Skuespillere ==
Edith Roberts som Ellen
Virginia Ware som Lady Harriet
Ogden Crane som Lesley Saunders
Harold Miller som Sir Gerald Knowlton
Stanhope Wheatcroft som Lord Pomeroy
Kathleen Kirkham som Lady Clara
Rudolph Christians som sakfører
Hugh Saxon som engelsk butler
Leota Lorraine som korjente
Tom London som Slim Higgins
Henry Woodward som Williams


== Referanser ==


== Eksterne lenker ==
(en) Her Five-Foot Highness på Internet Movie Database
Her Husband’s Friend

Her Husband's Friend er en amerikansk stumfilm fra 1920, regissert av Fred Niblo.


== Handling ==
Judith Westover søker om skilsmisse fra sin velstående unge ektemann Billy, på grunn av hans manglende evne til å holde seg trofast mot henne. Rett etter dette får Billy en telefon fra advokaten hans, som varsler ham om at alle investeringene hans har slått feil. I sjokket krysser Billy gaten, og han overkjørt og drept av en lastebil.
Den sorg-rammede Judith aksepterer en invitasjon fra legen sin, Henrietta Carter, om å ta en ferie ved Ogilvy-eiendommen. Der møter hun naboen Princeton Hadley, en gammel venn av Billy. Hadley, uvitende om at hun faktisk er vennens tidligere kone, blir snart romantisk tiltrukket av Judith.


== Skuespillere ==
Enid Bennett som Judith Westover
Rowland V. Lee som Billy Westover
Tom Chatterton som Princeton Hadley
Mae Busch som Clarice
Aileen Manning som Dr. Henrietta Carter
George C. Pearce som Dr. Ogilvy
Robert Dunbar som John Morton


== Referanser ==


== Eksterne lenker ==
(en) Her Husband's Friend på Internet Movie Database 
(en) Her Husband's Friend på AllMovie
Oliver Dowden

Oliver Dowden (f. 1. august 1978) er en britisk politiker og ble 25. oktober 2022 oppnevnt som minister i Rishi Sunaks regjering.
Dowden fungerte i Boris Johnson-regjeringen som minister for kabinettkontoret og lønnssjef fra 2019 til 2020. Han var også statssekretær for digital, kultur, media og sport fra 2020 til 2021. Han fungerte også som medformann for det konservative partiet, sammen med Ben Elliot, og minister uten portefølje fra 2021 til 2022. 
Dowden hadde sin oppvekst i Bricket Wood i Hertfordshire og ble utdannet ved Parmiter's School i Watford.


== Referanser ==
Poppy Playtime

Poppy playtime er et skummelt spill der du spiller som en person som har noe som heter grab pack. Grab packen kan strekke hendene sine langt, du løser gåter og rømmer fra monsteret «huggy wuggy»
Aldersgrensen på spillet er 9 år. Poppy playtime chapter 2 har aldersgrense på 11 år.


== Handling ==
Spilleren mottar en pakke som inneholder en VHS, som viser en reklamefilm for dukken Poppy Playtime og inneholder omvisninger fra fabrikken. Pakken inneholder også et brev fra det savnede personalet ved fabrikken, som skal ha vært forsvunnet i 10 år. Spilleren går deretter inn i den forlatte leketøysfabrikken og, etter å ha løst koden til en sikkerhetsdør og komme seg gjennom en dør inn til lobbyen. Etter å ha kommet inn i lobbyen, blir spilleren introdusert for leken Huggy Wuggy, som står utstilt i midten av rommet. Når spilleren forsøker å låse opp en dør i lobbyen, forsvinner all elektrisitet i bygningen plutselig - noe som tvinger spilleren til å gjenopprette strømmen i kraftrommet.
Etter å ha gått tilbake til lobbyen, oppdager spilleren at Huggy Wuggy har forsvunnet fra skjermen. Spilleren gjenoppretter deretter strømmen til et kontrollpanel, og deretter må de kontrollere en kran. Men senere må de låse opp en luke til et transportbånd, noe som fører til en annen del av fabrikk - hvor spilleren gjenoppretter elektrisitet til resten av maskineriet, og skal produsere et leketøy. Den nye leken skal deretter plasseres i en skanner, noe som åpner en dør til en korridor. Men plutselig dukker Huggy Wuggy opp opp, og jager spilleren gjennom ventilene. Men når spilleren trykker på en knapp, faller Huggy helt ned til bunnen av fabrikken. Spilleren må også komme seg inn på kontoret til Elliot Ludwig, grunnleggeren av Playtime. Men for å komme seg ut av hele fabrikken, må spilleren først få tak i noen koder som kan aktivere et tog som går ut av fabrikken.
Verdensmesterskapet i fischersjakk

Verdensmesterskapet i fischersjakk er et mesterskap i fischersjakk som ble avholdt for første gang i 2019. Turneringen ble for første gang avholdt i 2019 i Høvik i Bærum i Norge.


== Vinnere ==


== Resultater ==


== Referanser ==


== Eksterne lenker ==
World Fischer Random Chess Championship 2022
Alfacelle

Alfaceller er en type celler som finnes i de Langerhanske øyene i bukspyttkjertelen. Alfacellene er ansvarlige for produksjon og utskillelse av glukagon, som skilles ut ved lavt blodsukker. Glukagon syntetiseres som proglukagon og bearbeides intracellulært, før det skilles ut i vesikler til blodbanen. Aminosyrer stimulerer alfacellene til glukagonproduksjon, mens glukose hemmer produksjonen.


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata